Πρόταση κανονισμού (ΕΚ) του Συμβουλίου σχετικά με τη σήμανση του βοείου κρέατος και των προϊόντων με βάση το βόειο κρέας (96/C 349/10) COM(96) 460 τελικό - 96/0229(CNS)

(Υποβλήθηκε από την Επιτροπή στις 2 Οκτωβρίου 1996)

Η ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, για να βελτιωθεί η ποιότητα των στοιχείων που παρέχονται στους καταναλωτές για θέματα που τους αφορούν σχετικά με το βόειο κρέας και τα προϊόντα με βάση το βόειο κρέας, πρέπει να θεσπισθεί ειδικό σύστημα σήμανσης στον τομέα του βοείου κρέατος 7 ότι, ως βόειο κρέας και προϊόντα με βάση το βόειο κρέας να νοούνται ορισμένα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1) 7 ότι τα κράτη μέλη μπορεί να αποφασίσουν να επεκτείνουν το σύστημα σήμανσης σε άλλα μεταποιημένα προϊόντα που περιέχουν βόειο κρέας 7

ότι, ένα τέτοιο σύστημα σήμανσης πρέπει να είναι προαιρετικό για τους επιχειρηματίες και τις οργανώσεις εμπορίας του βοείου κρέατος και των προϊόντων με βάση το βόειο κρέας κατά την έννοια ότι οι επιχειρηματίες και οργανώσεις που επιθυμούν να τοποθετήσουν σήμανση στο βόειο κρέας και τα προϊόντα με βάση το βόειο κρέας θα πρέπει να τηρήσουν τον παρόντα κανονισμό 7

ότι οι διατάξεις του παρόντος κανονισμού δεν πρέπει να υπονομεύουν την υφιστάμενη κοινοτική νομοθεσία στους τομείς της σήμανσης και του ελέγχου των τροφίμων, προστασίας των γεωγραφικών ενδείξεων και ονομασιών προέλευσης, μέτρων προώθησης και εμπορίας βοείου κρέατος ποιότητας και τους κανόνες που αφορούν τα υγειονομικά προβλήματα που επηρεάζουν το ενδοκοινοτικό εμπόριο κρέατος και προϊόντων με βάση το κρέας 7

ότι ένα αποτελεσματικό σύστημα σήμανσης εξαρτάται από τη δυνατότητα εντοπισμού του ζώου ή των ζώων από τα οποία προέρχεται το βόειο κρέας και τα προϊόντα με βάση το κρέας που φέρουν το σχετικό σήμα 7 ότι οι σχετικές με τη σήμανση ρυθμίσεις ενός επιχειρηματία ή μιας οργάνωσης πρέπει να γίνονται αποδεκτές εφόσον έχει υποβληθεί στην αρμόδια αρχή και έχει εγκριθεί από αυτήν σχετική προδιαγραφή 7 ότι για να προσδιορισθεί σωστά ο υπεύθυνος για τις πληροφορίες που περιλαμβάνονται στην ετικέτα, οι επιχειρηματίες και οργανώσεις πρέπει να έχουν δικαίωμα να τοποθετούν σήμανση σε βόειο κρέας και προϊόντα με βάση το βόειο κρέας εφόσον στην ετικέτα περιλαμβάνεται το όνομα και το λογότυπό τους 7

ότι πρέπει να καθορίζεται τι είδους πληροφορίες μπορεί να περιέχονται στην ετικέτα 7

ότι οι επιχειρηματίες και οργανώσεις που εισάγουν από τρίτες χώρες στην Κοινότητα βόειο κρέας και προϊόντα με βάση το κρέας μπορούν επίσης να τοποθετούν στα προϊόντα τους σήμανση σύμφωνα με τον παρόντα κανονισμό 7 ότι πρέπει επομένως να ληφθούν μέτρα ώστε το εισαγόμενο βόειο κρέας να συμπεριληφθεί στο σύστημα σήμανσης 7 ότι τα μέτρα αυτά πρέπει να εξασφαλίζουν ότι οι ρυθμίσεις οι σχετικές με τη σήμανση του εισαγόμενου βοείου κρέατος και των προϊόντων με βάση το κρέας θα είναι εξίσου αξιόπιστες με τις ισχύουσες για το κοινοτικό βόειο κρέας 7

ότι, για να παρασχεθούν εγγυήσεις για την αξιοπιστία των ισχυουσών ρυθμίσεων σήμανσης, πρέπει να υποχρεωθούν τα κράτη μέλη να εφαρμόζουν κατάλληλα και αποτελεσματικά μέτρα ελέγχου 7 ότι οι έλεγχοι αυτοί πρέπει να διεξάγονται με την επιφύλαξη οποιωνδήποτε ελέγχων μπορεί να διενεργήσει η Επιτροπή κατ' αναλογία του άρθρου 9 του κανονισμού (ΕΚ, ΕΚΑΕ) αριθ. 2988/95 του αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων (1) 7 ότι, οι αρμόδιες αρχές των κρατών μελών πρέπει να έχουν δικαίωμα ανάκλησης της έγκρισής τους για την προδιαγραφή, σε περίπτωση παρατυπιών,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Εάν ένας επιχειρηματίας ή οργάνωση, όπως ορίζεται στο άρθρο 2, επιθυμεί να τοποθετήσει σήμανση στο βόειο κρέας ή στα προϊόντα με βάση το βόειο κρέας κατά τρόπο λεπτομερή στο σημείο πώλησης, αυτό θα πρέπει να γίνεται σύμφωνα με τον παρόντα κανονισμό.

2. Κατά παρέκκλιση της παραγράφου 1, εξακολουθούν να ισχύουν τα ακόλουθα:

- κανονισμός αριθ. 26 του Συμβουλίου, της 4ης Απριλίου 1962, περί εφαρμογής ορισμένων κανόνων ανταγωνισμού στην παραγωγή και την εμπορία γεωργικών προϊόντων (2),

- οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (3),

- οδηγία 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (4),

- οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους (5),

- οδηγία 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων (6),

- οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος (7),

- κανονισμός (ΕΟΚ) αριθ. 1208/81 του Συμβουλίου, της 28ης Απριλίου 1981, περί της θεσπίσεως κοινοτικής κλίμακος κατατάξεως σφαγίων (8),

- κανονισμός (ΕΟΚ) αριθ. 1186/90 του Συμβουλίου, της 7ης Μαΐου 1990, για την επέκταση του πεδίου εφαρμογής της κοινοτικής κλίμακας κατατάξεως σφαγίων (9),

- κανονισμός (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης (10),

- κανονισμός (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων (11),

- κανονισμός (ΕΟΚ) αριθ. 2067/92 του Συμβουλίου, της 30ής Ιουνίου 1992, σχετικά με δράσεις προώθησης και εμπορίας υπέρ του βοείου κρέατος ποιότητας (1).

Άρθρο 2

Για τους σκοπούς του παρόντος κανονισμού ισχύουν οι ακόλουθοι ορισμοί:

- «βόειο κρέας και προϊόντα με βάση το βόειο κρέας»: τα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68, άλλα πλην των συμπεριλαμβανομένων στους κωδικούς ΣΟ 0102 90 05 έως 0102 90 79 και 0102 10,

- «ετικέτα»: σήμα προσδεδεμένο σε ξεχωριστό τεμάχιο ή τεμάχια κρέατος ή στο υλικό συσκευασίας τους ή τα στοιχεία που παρέχονται στον καταναλωτή στο σημείο πώλησης,

- «οργάνωση»: ομάδα επιχειρηματιών από το ίδιο ή διαφορετικά τμήματα του κλάδου της εμπορίας του βοείου κρέατος.

Τα κράτη μέλη μπορεί να αποφασίσουν να επεκτείνουν το σύστημα αυτό και στα μεταποιημένα προϊόντα που περιέχουν προϊόντα που αναφέρονται στην πρώτη περίπτωση, συμπεριλαμβανομένων των καλλυντικών και των φαρμακευτικών προϊόντων.

Άρθρο 3

1. Κάθε επιχειρηματίας ή οργάνωση υποβάλει στην αρμόδια αρχή κάθε κράτους μέλους στην οποία πραγματοποιείται η παραγωγή ή πώληση του εν λόγω βοείου κρέατος ή των προϊόντων με βάση το βόειο κρέας προδιαγραφή προς έγκριση. Η προδιαγραφή αναφέρει:

- τα στοιχεία που πρέπει να περιλαμβάνονται στο σήμα,

- τα μέτρα που πρέπει να λαμβάνονται για να εξασφαλίζεται η ακρίβεια των στοιχείων αυτών,

- το σύστημα ελέγχου το οποίο θα εφαρμόζεται σε όλα τα στάδια παραγωγής και πώλησης, συμπεριλαμβανομένων των ελέγχων που πρέπει να διενεργούνται, και το ανεξάρτητο όργανο το οποίο ορίζεται από τον επιχειρηματία ή την οργάνωση,

- στην περίπτωση της οργάνωσης, τα μέτρα τα οποία θα ληφθούν σε σχέση με οποιοδήποτε μέλος το οποίο δεν πληροί τους όρους της εν λόγω προδιαγραφής.

2. Η έγκριση προδιαγραφής προϋποθέτει την εγγύηση της αρμόδιας αρχής η οποία λαμβάνεται βάσει ενδελεχούς εξέτασης των στοιχείων όπως αυτά αναφέρονται στην παράγραφο 1, της ορθής και αξιόπιστης λειτουργίας του προβλεπόμενου συστήματος σήμανσης και, κυρίως, του συστήματος ελέγχου. Πρέπει να απορρίπτεται οποιαδήποτε προδιαγραφή δεν εξασφαλίζει τη δυνατότητα συσχετισμού της ταυτοποίησης του σφαγίου, του τεταρτημορίου, των τεμαχίων κρέατος και των προϊόντων με βάση το εν λόγω κρέας με το μεμονωμένο ζώο ή, στην περίπτωση τεμαχίων κρέατος και των προϊόντων του εν λόγω κρέατος, των ζώων από τα οποία προέρχονται.

3. Όταν η παραγωγή ή και η πώληση του βοείου κρέατος και των προϊόντων με βάση το βόειο κρέας πραγματοποιείται σε δύο ή περισσότερα κράτη μέλη, οι αρμόδιες αρχές των ενδιαφερομένων κρατών μελών μελετούν και εγκρίνουν τις υποβληθείσες προδιαγραφές εφόσον τα στοιχεία που περιλαμβάνουν αφορούν πράξεις που διενεργούνται στην επικράτειά τους. Στην περίπτωση αυτή, κάθε ενδιαφερόμενο κράτος μέλος αναγνωρίζει τις εγκρίσεις που χορηγούνται από άλλο ένδιαφερόμενο κράτος μέλος.

4. Όταν οι αρμόδιες αρχές όλων των ενδιαφερομένων κρατών μελών εγκρίνουν την υποβληθείσα προδιαγραφή, ο ενδιαφερόμενος επιχειρηματίας ή οργάνωση πρέπει να δικαιούται να τοποθετεί σήμανση επί του βοείου κρέατος και των προϊόντων αυτού, αρκεί η ετικέτα να περιλαμβάνει το όνομα ή το λογότυπό του.

Οποιοδήποτε δικαίωμα εφαρμόζεται με την επιφύλαξη της τήρησης του άρθρου 13 του κανονισμού (ΕΟΚ) αριθ. 2081/82 και του άρθρου 13 του κανονισμού (ΕΟΚ) αριθ. 2082/92.

Άρθρο 4

1. Εάν η παραγωγή βοείου κρέατος ή προϊόντων με βάση το βόειο κρέας, πραγματοποιείται εν όλω ή εν μέρει σε τρίτη χώρα, οι επιχειρηματίες και οι οργανώσεις πρέπει να έχουν το δικαίωμα να τοποθέτουν σήμανση για το βόειο κρέας και τα προϊόντα με βάση το βόειο κρέας σύμφωνα με τον παρόντα κανονισμό εάν, επιπλέον από την τήρηση των απαιτήσεων που ορίζονται στο άρθρο 3, έχουν λάβει έγκριση των προδιαγραφών τους από την αρμόδια για το θέμα αυτό αρχή και από κάθε ενδιαφερόμενη τρίτη χώρα.

2. Η ισχύς, εντός της Κοινότητας, οποιασδήποτε έγκρισης η οποία χορηγείται από τρίτη χώρα πρέπει να εξαρτάται από προηγούμενη ανακοίνωση της τρίτης χώρας προς την Επιτροπή:

- της αρμόδιας αρχής η οποία έχει οριστεί,

- των διαδικασιών και κριτηρίων που πρέπει να εφαρμοσθούν από την αρμόδια αρχή κατά την εξέταση της προδιαγραφής,

- κάθε επιχειρηματία και οργάνωσης των οποίων τις προδιαγραφές έχει εγκρίνει η αρμόδια αρχή.

Η Επιτροπή διαβιβάζει τις ανακοινώσεις αυτές στα κράτη μέλη.

Όταν, βάσει των προαναφερόμενων ανακοινώσεων, η Επιτροπή καταλήγει στο συμπέρασμα ότι οι διαδικασίες ή και τα κριτήρια που εφαρμόζονται στην τρίτη χώρα δεν είναι ισότιμα των προδιαγραφών που ορίζονται στον παρόντα κανονισμό, η Επιτροπή, κατόπιν διαβουλεύσεων με την ενδιαφερόμενη τρίτη χώρα, αποφασίζει ότι οι εγκρίσεις που έχουν χορηγηθεί από τη συγκεκριμένη τρίτη χώρα δεν πρέπει να ισχύουν εντός της Κοινότητας.

Άρθρο 5

1. Η ετικέτα δεν πρέπει να περιλαμβάνει στοιχεία σχετικά με το ζώο από το οποίο προέρχεται το βόειο κρέας ή τα προϊόντα με βάση το βόειο κρέας, άλλα πλην εκείνων που αναφέρονται στον παρακάτω κατάλογο:

- το κράτος μέλος, την περιφέρεια κράτους μέλους ή την τρίτη χώρα γέννησης, το φύλο του ζώου,

- τη μέθοδο πάχυνσης,

- άλλα στοιχεία σχετικά με τη διατροφή,

- τα κράτη μέλη, τις περιφέρειες κρατών μελών ή τις τρίτες χώρες όπου πραγματοποιήθηκε ολόκληρη η διαδικασία πάχυνσης ή τουλάχιστον το 80 % αυτής,

- στοιχεία για τη σφαγή, όπως είναι το κράτος μέλος ή η περιφέρεια κράτους μέλους ή η τρίτη χώρα στην οποία πραγματοποιήθηκε η σφαγή, η ηλικία κατά τη σφαγή και η ημερομηνία σφαγής ή το χρονικό διάστημα σιτέματος του κρέατος,

- στοιχεία για τις μεθόδους αφαίρεσης των οστών και τεμαχισμού, όπως είναι ο μηχανικός διαχωρισμός, τα είδη του κρέατος και το περιεχόμενο,

- οποιαδήποτε άλλα στοιχεία τα οποία επιθυμούν να αναφέρουν ο επιχειρηματίας ή η οργάνωση και με τα οποία έχει συμφωνήσει η αρμόδια αρχή.

2. Όταν το βόειο κρέας και τα προϊόντα με βάση το βόειο κρέας περιέχουν κρέας από διαφορετικά ζώα, το σήμα πρέπει να περιλαμβάνει μόνο στοιχεία σύμφωνα με την παράγραφο 1 τα οποία είναι κοινά για όλα αυτά τα κρέατα.

Άρθρο 6

Τα κράτη μέλη λαμβάνουν όλα τα αναγκαία διοικητικά μέτρα και μέτρα ελέγχου για να εξασφαλίσουν την τήρηση των διατάξεων του παρόντος κανονισμού. Τα μέτρα αυτά πρέπει να εφαρμόζονται με την επιφύλαξη οποιωνδήποτε ελέγχων επιτρέπεται να διενεργήσει η Επιτροπή κατ' αναλογία του άρθρου 9 του κανονισμού (ΕΚ, Ευρατόμ) αριθ. 2988/95.

Άρθρο 7

Όταν αποδεικνύεται ότι οι επιχειρηματίες ή η οργάνωση δεν πληρούν τους όρους των προδιαγραφών που αναφέρονται στο άρθρο 3 παράγραφος 1, το κράτος μέλος δύναται να ανακαλέσει την έγκρισή του στο πλαίσιο του άρθρου 3 παράγραφος 3 ή να επιβάλει πρόσθετους όρους που πρέπει να τηρούνται σε περίπτωση που η εν λόγω έγκριση θα εξακολουθήσει να ισχύει.

Άρθρο 8

Η Επιτροπή θεσπίζει τις λεπτομέρειες εφαρμογής του παρόντος κανονισμού σύμφωνα με τη διαδικασία που ορίζεται στο άρθρο 27 του κανονισμού (ΕΟΚ) αριθ. 805/68. Οι λεπτομέρειες δύναται να περιλαμβάνουν, κυρίως, τα στοιχεία τα οποία πρέπει να περιέχονται στις ετικέτες στο πλαίσιο του άρθρου 5.

Άρθρο 9

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 148 της 28. 6. 1968. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1357/96 (ΕΕ αριθ. L 175 της 13. 7. 1996, σ. 9).

(1) ΕΕ αριθ. L 312 της 23. 12. 1995, σ. 1.

(2) ΕΕ αριθ. 30 της 20. 4. 1962, σ. 993/62. Κανονισμός όπως τροποποιήθηκε τελευταία από τον κανονισμό αριθ. 49 (ΕΕ αριθ. 53 της 1. 7. 1962, σ. 1571/62).

(3) ΕΕ αριθ. L 121 της 29. 7. 1964, σ. 2012/64.

(4) ΕΕ αριθ. L 26 της 31. 1. 1977, σ. 85.

(5) ΕΕ αριθ. L 33 της 8. 2. 1979, σ. 1.

(6) ΕΕ αριθ. L 290 της 24. 11. 1993, σ. 14.

(7) ΕΕ αριθ. L 368 της 31. 12. 1994, σ. 10.

(8) ΕΕ αριθ. L 123 της 7. 5. 1981, σ. 3.

(9) ΕΕ αριθ. L 119 της 11. 5. 1990, σ. 32.

(10) ΕΕ αριθ. L 208 της 24. 7. 1992, σ. 1.

(11) ΕΕ αριθ. L 208 της 24. 7. 1992, σ. 9.

(1) ΕΕ αριθ. L 215 της 30. 7. 1992, σ. 57.